Ο καθηγητής Μάρτιν Πολιάκοφ
**Ο Περιοδικός Πίνακας των μαγνητοσκοπήσεων** (αγγλ. the periodic table of videos) είναι μια σειρά από βίντεο στο YouTube που παράγεται από τον Brady Haran, πρώην δημοσιογράφο για βίντεο του BBC, η οποία διαθέτει τον καθηγητή Martyn Poliakoff (Μάρτιν Πολιάκοφ, συχνά αποκαλούμενος ως «Ο καθηγητής»), τον Peter Licence, τον Stephen Liddle, την Debbie Kays, τον Neil Barnes, τη Samantha Tang και άλλους στο Πανεπιστήμιο του Νόττιγχαμ.

Εξέλιξη και εμφάνιση
--------------------

Το έργο άρχισε να ηχογραφείται στις 9 Ιουνίου του 2008 και οι αρχικές μαγνητοσκοπήσεις ολοκληρώθηκαν στις 17 Ιουλίου 2008. Η συλλογή περιλαμβάνει βίντεο, διαρκείας λίγων λεπτών, για όλα τα 118 γνωστά στοιχεία με ένα βίντεο για κάθε στοιχείο, καθώς και πολλά επιπλέον συμπληρωματικά βίντεο χημείας. Τα 118 βίντεο στοιχείων και βίντεο εισαγωγής έγιναν όλα αποδεκτά τον Ιούνιο και τον Ιούλιο του 2008.

Δεδομένου ότι οι αρχικές μαγνητοσκοπήσεις ολοκληρώθηκαν το 2008, η ομάδα έχει αναρτήσει αναθεωρημένες εκδόσεις των βίντεο με νέα βίντεο υψηλότερης ευκρίνειας. Ένα βασικό παράδειγμα αυτής της αναθεώρησης είναι με το βίντεο για το ξένον που είχε επαναληφθεί προς τιμήν του καθηγητή Νέιλ Μπάρτλετ (Neil Bartlett), ο οποίος πέθανε στις 5 Αυγούστου 2008. Ο Μπάρτλετ παρασκεύασε μία από τις πρώτες ενώσεις ξένου, το εξαφθορολευκοχρυσικό ξένο.

Περιεχόμενο
-----------

Ο Πολιάκοφ είναι ο πιο εμφανής παρουσιαστής στο βίντεο και τα μαλλιά του, που θυμίζουν αυτά του Αϊνστάιν ή ενός τρελού επιστήμονα, συχνά σχολιάζονται στο βίντεο. Ο συνδυασμός των μαλλιών του καθηγητή και μερικές φορές τα τρελά πειράματα που γίνονται έχει κάνει αυτά τα βίντεο να είναι αρκετά δημοφιλή. Αν και είναι αβέβαιο τι να σκεφτούμε για την προσοχή που δίνεται στα μαλλιά του, ο καθηγητής Πολιάκοφ είναι ενθουσιασμένος με την επιτυχία των βίντεο, δηλώνοντας «Με λίγες ώρες εργασίας, έχω διδάξει σε περισσότερους φοιτητές από ότι έχω διδάξει σε όλη την καριέρα μου». Το κανάλι τους στο YouTube από τον Απρίλιο του 2013 έχει πάνω από 244.000 συνδρομητές και τα βίντεο είχαν πάνω από 40,8 εκατομμύρια τηλεθεατές. Το κανάλι στο YouTube είναι τώρα ένα από τα πιο δημοφιλή κανάλια χημείας που υπάρχουν σε όλο το YouTube. Οι παραγωγοί των βίντεο έχουν λάβει επαίνους από Νομπελίστες, καθηγητές χημείας, και από το ευρύ κοινό, λέει ο καθηγητής Πολιάκοφ. Ακόμη και ο βραβευμένος με Νόμπελ χημείας Roald Hoffmann έχει προσφέρει τους επαίνους του στα βίντεο, δηλώνοντας ότι «είναι σαν το καλύτερο ριάλιτι σόου που έχω δει ποτέ· το σύμπαν,» αποκαλύπτει ο ίδιος, «ανά στοιχείο».

Τα βίντεο διαθέτουν ποικίλα πειράματα και επιδείξεις των στοιχείων, μερικά από αυτά αρκετά επικίνδυνα που δεν μπορούν να εκτελεστούν σε μια τάξη. Οι παρουσιαστές στα βίντεο λαμβάνουν όλα τα κατάλληλα προληπτικά μέτρα όταν πραγματοποιούνται αυτά τα πειράματα και παρέχουν επαρκείς προειδοποιήσεις πριν από τα επικίνδυνα πειράματα, ακόμα και αν μερικοί επιστήμονες έχουν επικρίνει τα επικίνδυνα πειράματα φοβούμενοι ότι οι άνθρωποι μπορεί να τα δοκιμάσουν στο σπίτι και να πληγωθούν, ανεξάρτητα από τις προειδοποιήσεις. Η πρόθεση των βίντεο είναι να φέρουν στη χημεία μια νέα γενιά φοιτητών και να τους αφήσουν τόσο ενθουσιασμένους για την επιστήμη, όσο και να κατανοήσουν το πώς οι χημικοί σκέφτονται και τι προσπαθούν να κάνουν. Πολλοί εκπαιδευτικοί ενσωματώνουν πλέον αυτά τα βίντεο στις τάξεις τους, και ο καθηγητής έχει ηχογραφήσει στα βίντεο ακόμη και απαντήσεις σε μερικές από τις ερωτήσεις των μαθητών του. Μερικά από τα πιο δημοφιλή βίντεο είναι αυτά του νατρίου, του καλίου και του ουρανίου.

Η ομάδα του *Περιοδικου Πίνακα των μαγνητοσκοπήσεων* είχε δύο ζωντανές εμφανίσεις μέχρι σήμερα, η πρώτη τον Μάιο του 2009 στο *Broadway Media Centre* στο Νόττιγχαμ και πιο πρόσφατα, τον Ιούλιο του 2010 στο *EuroScience Open Forum* στo Τορίνο της Ιταλίας.

Χρηματοδότηση
-------------

Η επιχορήγηση £25.249 από το *Συμβούλιο Έρευνας Μηχανικών και Φυσικών Επιστημών* απονεμήθηκε στις 19 Ιανουαρίου 2010 για να επεκτείνει τη βιβλιοθήκη των βίντεο για να περιλαμβάνει επίκαιρα βίντεο σχετικά με τα μόρια του γενικού συμφέροντος. Τα πρώτα από αυτά τα νέα βίντεο ήταν το διοξείδιο του άνθρακα και το μεθάνιο.

Βίντεο
------

*Ο Περιοδικός Πίνακας των μαγνητοσκοπήσεων* έχει γυρισμένο τουλάχιστον ένα βίντεο για κάθε ένα από τα 118 χημικά στοιχεία (από το υδρογόνο έως το ογκανέσσιο). Έχουν γυριστεί επίσης διάφορα βίντεο που συζητούν τα μόρια, όπως για το D2Ο (βαρύ ύδωρ) και το θειικό οξύ. Επίσης γυρισμένοι είναι οι «ονοματικοί ορισμοί» που παρέχουν μια εξήγηση για τις λέξεις που χρησιμοποιούνται στη χημεία. Τέλος, η ομάδα έχει γυρίσει «εκδρομές» όπου ταξιδεύει σε διάφορα μέρη του κόσμου που έχουν σημασία στη χημεία (όπως το εξωτερικό ορυχείο Ύττερβυ, στη Σουηδία, η οποία είχε τέσσερα στοιχεία, το ύττριο, το τέρβιο, το έρβιο, και το υττέρβιο ονομαζόμενα από αυτό).

Παραπομπές
----------

1. ↑  Jonathan M. Gitlin (16 Ιουλίου 2008). «Periodic Table brought to life». Ars Technica. Ανακτήθηκε στις 17 Ιουλίου 2010.
2. 1 2 3 4  Brady Haran (producer) (31 Μαΐου 2010). *The Professor talks about The Periodic Table of Videos*. United Kingdom: The Periodic Table of Videos. Συμβαίνει στα 0λ:0δ. Ανακτήθηκε στις 17 Ιουλίου 2010.
3. 1 2 3 4 5 6 7 8 9 10 11 12  Ritter, Stephen (2008-09-15). «Elements Achieve Internet Stardom». *Chemical & Engineering News* (American Chemical Society) **86** (37): 42–43.. Ανακτήθηκε στις 2010-07-17.
4. 1 2 3  *It's elementary, my dear Poliakoff!*. Engineering and Physical Sciences Research Council. 4 Ιουνίου 2010. Συμβαίνει στα 0λ:0δ. Ανακτήθηκε στις 17 Ιουλίου 2010.
5. ↑  Staff (15 Ιουλίου 2008). «Elements brought to life online». BBC News. Ανακτήθηκε στις 17 Ιουλίου 2010.
6. 1 2  *Web Wizard*. CBS News. 20 Δεκεμβρίου 2009. Συμβαίνει στα 0λ:0δ. Αρχειοθετήθηκε από το πρωτότυπο στις 4 Ιανουαρίου 2010. Ανακτήθηκε στις 17 Ιουλίου 2010.
7. 1 2  Matthew Moore (15 Ιουλίου 2008). «YouTube periodic table: Explosive video guides». The Daily Telegraph. Αρχειοθετήθηκε από το πρωτότυπο στις 15 Οκτωβρίου 2010. Ανακτήθηκε στις 17 Ιουλίου 2010.
8. ↑  Brady Haran (producer) (3 Αυγούστου 2009). *Periodic Table of Videos: Questions for The Professor*. United Kingdom: The Periodic Table of Videos. Συμβαίνει στα 0λ:0δ. Ανακτήθηκε στις 17 Ιουλίου 2010.
9. ↑  «The Periodic Table of Videos: MolVids Grant». Engineering and Physical Sciences Research Council. Αρχειοθετήθηκε από το πρωτότυπο στις 18 Μαΐου 2011. Ανακτήθηκε στις 17 Ιουλίου 2010.
10. ↑  Read below the periodic table "Tables charting the chemical elements have been around since the 19th century – but this modern version has a short video about each one. We've done all 118 – but our job's not finished. Now we're updating all the videos with new stories, better samples and bigger experiments. Plus we're making films about other areas of chemistry, latest news and occasional adventures away from the lab. We've also started a new series – The Molecular Videos – featuring our favourite molecules and compounds. All these videos are created by video journalist Brady Haran, featuring real working chemists from the University of Notttingham.
11. ↑  Heavy water video
12. ↑  Sulfuric acid video

Περαιτέρω ανάγνωση
------------------

* Haran, Brady; Poliakoff, Martyn (February 21, 2011). «How to measure the impact of chemistry on the small screen». *Nature Chemistry* **3** (3): 180–182. doi:10.1038/nchem.990. .  (subscription required)
* Haran, Brady; Poliakoff, Martyn (2011-05-27). «The Periodic Table of Videos». *Science* **332** (6033): 1046–7. doi:10.1126/science.1196980. PMID 21617067. .

Εξωτερικοί συνδέσμοι
--------------------

* The Periodic Table of Videos
* Ο Περιοδικός Πίνακας των μαγνητοσκοπήσεων κανάλι στο YouTube
* Test Tube Project